**KÚPNA ZMLUVA – PREDAJ NA PNI č.1/2024**

uzavretá v súlade s ustanovením § 409 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „zmluva“)

**Predávajúci: Správa Národného parku Malá Fatra so sídlom vo Varíne**

Sídlo: Hrnčiarska 197, 013 03 Varín

IČO: 54435340

DIČ: 2121710327

Bankové spojenie: Štátna pokladnica

Číslo účtu: SK04 8180 0000 0070 0067 5085

Zastúpený: Ing. Pavol Žídek, riaditeľ Správy Národného parku Malá Fatra

Forma: príspevková organizácia zriadená MŽP , ktorá je zriadená zákonom č. 543/2002 Z. z. o ochrane prírody a krajiny v znení neskorších predpisov (ďalej len ,,zákon o ochrane prírody a krajiny") v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

(ďalej “predávajúci“)

**a**

**Kupujúci:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

Telefonický kontakt:

Zapísaný v:

(ďalej „kupujúci“)

**Čl. I**

**Úvodné ustanovenia**

1. Predávajúci sa touto zmluvou zaväzuje predať kupujúcemu tovar vymedzený v čl. II. tejto zmluvy do lehoty uvedenej v čl. III tejto zmluvy. Tovar podľa tejto zmluvy získa kupujúci na vlastné náklady a nebezpečenstvo, za podmienok dohodnutých v tejto zmluve ťažbou, po ktorej uvedie pozemky predávajúceho i všetky iné veci / nehnuteľnosti, ktoré je podľa tejto zmluvy oprávnený užívať, do dohodnutého stavu.

**II.**

**Predmet zmluvy**

1. Predmetom tejto zmluvy je predaj dreva na pni (drevnej hmoty zo stojacich stromov) nachádzajúci sa v obchodnom celku Správa Národného parku Malá Fatra – Veľká Lučivná, v lesnom poraste (ďalej „JPRL“) č. 309 0, lesný celok (ďalej „LC“) Párnica, v množstve predpokladaného objemu 312 m3. Toto množstvo bolo určené odhadom podľa Plánu starostlivosti o les (ďalej „PSoL“) a skutočné množstvo bude zistené po vykonaní ťažby, pričom kupujúci kupuje drevo v obchodnom celku, a preto zmluvné strany vylučujú aplikáciu § 421 Obchodného zákonníka.
2. Zmluvné strany sa dohodli že:
3. Na zisťovanie objemu guľatiny sa použije STN 480009 – „Tabuľky objemu guľatiny bez kôry podľa stredovej hrúbky meranej s kôrou.“
4. Meranie guľatiny a výrezov sa vykoná podľa STN 480050 – „Surové drevo – základné a spoločné ustanovenie pre jeho výrobu a dodávky.“ V hrúbkovom stupni je stredný priemer uvádzaný s kôrou.
5. Kupujúci sa zaväzuje spracovať všetku dohodnutú hmotu v jednotlivých JPRL bez ohľadu na jej predpokladaný objem.
6. Kupujúci sa zaväzuje vyčistiť plochy po ťažbe v zmysle Všeobecne záväzných podmienok pre vykonávanie lesníckych činností v podmienkach Správy Národného parku Malá Fatra.
7. Kupujúci sa zaväzuje ponechať 5 ks priemerných spílených stromov v poraste ako aktívnu biomasu. Cenu za predmetné množstvo si odpočíta z ceny dreva.
8. Kupujúci a predávajúci prehlasujú, že súhlasia so vzájomne odsúhlasenými technickými špecifikáciami.

**III.**

**Čas, miesto a spôsob plnenia**

**Prechod vlastníckeho práva k predmetu zmluvy**

1. Táto kúpna zmluva sa uzatvára na dobu určitú so začiatkom plnenia povinností zmluvných strán dňom účinnosti tejto zmluvy a s ukončením plnenia najneskôr do ...............
2. Miestom plnenia je obchodný celok Správa Národného parku Malá Fatra, JPRL č. 309 0, lesný celok LC Párnica.
3. Predaj dreva na pni v jednotlivých JPRL sa realizuje podľa súhlasov na ťažbu dreva a v zmysle technologických protokolov vydaných odborným lesným hospodárom (ďalej „OLH“), poprípade zodpovedným pracovníkom Správy Národného parku Malá Fatra a podľa harmonogramu predaja dreva na pni.
4. Kupujúci nadobudne vlastnícke právo k tovaru až úplným zaplatením jeho kúpnej ceny.

**IV.**

**Kúpna cena**

1. Za predaj tovaru uvedeného v čl. II. sa kupujúci zaväzuje zaplatiť kúpnu cenu stanovenú ako súčet cien za predaj drevnej hmoty v jednotlivých JPRL obchodného celku. Pritom pre platobné plnenie tejto kúpnej zmluvy sú záväzné skutočne odobrané objemy dreva kupujúcim podľa jednotlivých JPRL a  nasledovné jednotkové kúpne ceny za každú JPRL v obchodnom celku:

JPRL č. 309 0 : kúpna cena:................... €/m3 s DPH;

1. Vyššie uvedená kúpna cena vychádza z výsledku obchodnej verejnej súťaže zodňa22.08.2024, v ktorej kupujúci predložil svoju záväznú cenovú ponuku a tá bola pri vyhodnotení súťaže označená ako víťazná, nakoľko kupujúci ponúkol najvýhodnejší návrh.
2. Dohodnutá jednotková kúpna cena pre dané JPRL je s DPH v €/m3 a je záväzná aj pri zmene odhadnutého objemu dreva v danej JPRL po vykonaní ťažby. Predávajúci nie je platcom DPH.
3. Za predmet kúpy uvedený v čl. II sa kupujúci zaväzuje zaplatiť kúpnu cenu spolu za predpokladané množstvo 312 m3 dreva nasledovne:

Cena bez DPH: ......... EUR

DPH: ......... EUR (ak kupujúci nie je platcom DPH, uvedie sa 0)

Cena s DPH: ............ EUR

1. V prípade, ak kupujúci prekročí predpokladané množstvo 312 m3 dreva, je povinný predávajúcemu doplatiť kúpnu cenu za daný porast vo výške uvedenej v bode č.1 tohto článku, a to za každý 1 m3 vyťaženého dreva nad predpokladané množstvo.
2. Ťažbu a s tým súvisiace činnosti vrátane nakládky vyťaženého dreva a čistenia plôch po ťažbe si na vlastné náklady zabezpečí kupujúci bez akéhokoľvek finančného nároku voči predávajúcemu.
3. Kupujúci prehlasuje, že je mu známy stav stromov v obchodnom celku ku dňu podpisu tejto zmluvy, a že k nemu v deň uzavretia tejto zmluvy nemá žiadne výhrady, ktoré by neboli zohľadnené v dojednaní o kúpnej cene.

**V.**

**Platobné podmienky**

**a ) Zálohová platba na zmluvné pokuty**

1. Predávajúci s kupujúcim si dohodli výšku zálohy na prípadné zmluvné pokuty v sume: 1 500 EUR.
2. Túto zálohovú platbu kupujúci poukáže na účet predávajúceho uvedený v záhlaví tejto zmluvy pred začatím plnenia predmetu zmluvy, a to bezodkladne po nadobudnutí účinnosti tejto zmluvy. V prípade neuplatnenia zmluvnej pokuty zo strany predávajúceho bude vrátená na účet kupujúceho, a to po vysporiadaní všetkých záväzkov vyplývajúcich z tejto zmluvy.
3. Kupujúci sa zaväzuje, že zálohová platba na zmluvné pokuty bude v rovnakej výške na účte Správy po celú dobu plnenia zmluvy, to znamená, že v prípade, uplatnenia zmluvnej pokuty uhradí jej stanovenú výšku na účet Správy do 7 dní od vystavenia faktúry.
4. V prípade nesplnenia tejto podmienky o zaplatení zálohy, úhrade faktúr za zmluvné pokuty v plnej výške, v stanovenom termíne si predávajúci vyhradzuje právo odstúpiť od tejto zmluvy a/alebo zastaviť respektíve neumožniť ťažbu a/alebo odvoz dreva.

**b ) Zálohová platba na odkúpenie dreva**

1. Prvá zálohová platba vo výške odhadovaného množstva drevnej hmoty, ktorú kupujúci plánuje odobrať, musí byť poukázaná na účet Správy uvedený v záhlaví tejto zmluvy najneskôr deň pred prvým odberom takejto drevnej hmoty a zároveň do 14 dní odo dňa účinnosti tejto zmluvy. Do poznámky pre prijímateľa sa odporúča uviesť: záloha odvoz a odhadované množstvo m3 dreva.
2. Každá ďalšia zálohová platba vo výške zvyšného množstva drevnej hmoty musí byť poukázaná na účet Správy uvedený v záhlaví tejto zmluvy vždy najneskôr deň pred odberom tejto drevnej hmoty.
3. V prípade nezaplatenia zálohy alebo prekročenia odberu nad uhradenú zálohu nebude kupujúcemu umožnené pokračovať v ťažbe a/alebo odvoze drevnej hmoty, a to až do momentu uhradenia ďalšej zálohovej platby v odpovedajúcej výške.
4. Predávajúci je povinný doručovať faktúry, ako aj ostatné písomnosti na adresu kupujúceho uvedenú v záhlaví tejto zmluvy.
5. Ak všetkými odbermi predmetu kúpy kupujúci sumárne odoberie drevnú hmotu v sume a objeme vyššom ako je uvedené v čl. IV, bode 4, rozdiel mu bude dofakturovaný podľa ceny uvedenej v čl. IV, bod 1.
6. Kupujúci je povinný rozdiel uhradiť do 14 dní od vystavenia faktúry. V prípade jej neuhradenia si predávajúci vyhradzuje právo ponechať celú zálohovú platbu na zmluvnú pokutu.

**VI.**

**Zmluvné pokuty, náhrada škody**

1. Predávajúci si vyhradzuje právo uplatniť zmluvné pokuty za porušenie týchto podmienok:
   1. Nedodržanie termínu na prednostné spracovanie a odvoz aktívnej drevnej hmoty (čerstvo naletené stromy podkôrnym hmyzom) stanoveného v technologickom protokole: **1 000 €,** uplatní sa na základe záznamu z priebežnej kontroly predaja dreva na pni (príloha kúpnej zmluvy).
   2. Nedodržanie technológií v ťažbovom procese stanovených v technologickom protokole - **660 €,** uplatní sana základe záznamu z priebežnej kontroly predaja dreva na pni**.**
   3. Poškodenie ostávajúcich stromov - za poškodený strom **- 30 €,** zaplatenie zmluvnej pokuty za každý poškodený strom nad prípustné poškodenie ostávajúcich stromov v poraste stanovené v % z počtu v technologickom protokole, uplatní sana základe záznamu z priebežnej kontroly predaja dreva na pni.
   4. Poškodenie prirodzeného zmladenia: za **1 ha – 1 000 €,** (výpočet na základe %-uálneho podielu poškodenia), zaplatenie zmluvnej pokuty za poškodenie nad prípustné poškodenie prirodzeného zmladenia stanovené v % z plochy v technologickom protokole, uplatní sana základe záznamu z priebežnej kontroly predaja dreva na pni.
   5. Nezabezpečenie ošetrenia poškodených stojacich stromov za každý neošetrený strom **30 €,** uplatní sana základe záznamu z priebežnej kontroly predaja dreva na pni.
   6. Nedodržanie predpisov BOZP, PO a používanie OOPP uvedených vo Všeobecne záväzných podmienkach pre vykonávanie lesníckych činností v podmienkach Správy Národného parku Malá Fatra: **1 000 €,** uplatní sana základe záznamu z priebežnej kontroly predaja dreva na pni.
   7. Znečistenie prírodného prostredia (PET fľašami, ropnými látkami, bandaskami od PHM a pod.):   
      **50 €** za každý zistený prípad na základe záznamu z priebežnej kontroly predaja na pni.
   8. Nedodržanie obmedzení týkajúcich sa špecifík ochrany prírody uvedených v technologickom protokole: **1 500 €,** uplatní sana základe záznamu z priebežnej kontroly predaja dreva na pni .
   9. Nevykonanie poťažbovej úpravy porastovej plochy, vodných zdrojov a dopravných dráh uvedených vo Všeobecne záväzných podmienkach pre vykonávanie lesníckych činností v podmienkach Správy Národného parku Malá Fatra: **700 €.**
   10. Nevyčistenie plôch po ťažbe v zmysle Všeobecne záväzných podmienok pre vykonávanie lesníckych činností v podmienkach Správy Národného parku Malá Fatra v termíne stanovenom v technologickom protokole: za **1 ha – 1 300 €,** uplatní sana základe záznamu z priebežnej kontroly predaja dreva na pni. Ak v technologickom protokole nie je uvedené inak.
   11. Vyrúbanie nevyznačenej ťažby dreva v poraste podľa Vyhlášky MP SR č. 232/2006 Z.z. v znení neskorších predpisov: **za jeden strom – 170 €,** uplatní sana základe záznamu z priebežnej kontroly predaja dreva na pni.
   12. Na odvoznom mieste (ďalej „OM“) nesmú po kupujúcom ostať zbytky dreva (kániky, tenké konce, hrúbie, nehrúbie a pod.). V prípade nedodržania tejto podmienky sa bude voči kupujúcemu uplatňovať zmluvná pokuta do výšky **170 €**, na základe záznamu z priebežnej kontroly predaja dreva na pni.
   13. Pri neponechaní stromov v poraste ako aktívna biomasa 50 **€ za** m³ drevnej hmoty prislúchajúcej priemernému stromu v poraste.
   14. Nedodržanie harmonogramu postupu ťažby dreva podľa JPRL ( 309\_0): za nespracovaný m³ dreva: **10 €**. V prípade objektívnych príčin ovplyvňujúcich nedodržanie harmonogramu postupu ťažby dreva podľa JPRL (nepriaznivé počasie v trvaní súvisle minimálne 1 týždeň, prekážky zo strany predávajúceho) je možnosť rokovať o úprave harmonogramu.
   15. Odstúpenie od kúpnej zmluvy kupujúcim, nedodržanie predmetu zmluvy zo strany kupujúceho (to znamená nespracovanie, neodkúpenie drevnej hmoty): **3 500 €**, pričom nespracovaná a neodvezená drevná hmota ostáva vlastníctvom predávajúceho.
2. Kupujúci udeľuje neodvolateľný súhlas k inkasu (započítaniu) zmluvných pokút za porušenie podmienok plnenia (povinností) tejto kúpnej zmluvy, uvedených v článku V. a VI. odseku 1 bod 1.1 až 1.15 na základe záznamov z priebežnej kontroly predaja dreva na pni
3. V prípade vzniknutej škody na majetku spravovaného predávajúcim bude výška náhrady škody riešená zápisnične, kde sa kupujúci a predávajúci dohodnú na spôsobe odstránenia predmetnej škody na náklady kupujúceho, resp. kupujúci uhradí škodu v plnej výške. Ak k dohode nedôjde vec bude riešená súdnou cestou.
4. Popri zmluvnej pokute má predávajúci nárok aj na náhradu škody prevyšujúcej zmluvnú pokutu.

**VII.**

**Technologické podmienky**

1. Ťažobné zásahy vykoná kupujúci podľa harmonogramu predaja dreva na pni, schválenej technologickej typizácie, pokynov zodpovedného zamestnanca, (súhlas na ťažbu, Záznam o odovzdaní a prevzatí pracoviska) a v súlade so Všeobecne záväznými podmienkami pre vykonávanie lesníckych činností v podmienkach Správy Národného parku Malá Fatra.

2. Ťažobné zásahy, približovanie, vývoz a odvoz dreva sa kupujúci zaväzuje vykonať:

* s maximálnym ohľadom k jestvujúcemu stavu prirodzeného zmladenia, zabráneniť nadmernému

poškodzovaniu pôdy, okolitých stromov, lesných ciest a vodných tokov

* nebude vyrubovať neoznačené stromy
* zabezpečí ošetrenie poškodených stojacich stromov po ťažbe a približovaní do konca zmeny
* dodrží písomne stanovený termín zodpovednou osobou a ním poverených zamestnancov na

prednostné spracovanie a odvoz drevnej hmoty atraktívnej pre podkôrny hmyz

3. Predávajúci má právo sa dožadovať u kupujúceho odstránenia chýb a nedostatkov, ktoré spôsobil, a to priebežne počas vykonávania prác. Kupujúci sa zaväzuje miesto výkonu predmetu zmluvy, prístupové cesty, hlavné cesty, OM, približovacie linky a pod., vyčistiť od zvyškov po manipulácií, po odvoze dreva resp. inej činnosti a uviesť do pôvodného stavu.

4. Kupujúci má právo vstupovať na pozemky v užívaní a správe predávajúceho za účelom plnenia povinností a úloh vyplývajúcich mu z tejto zmluvy.

**VIII.**

**Spôsob kontroly a odvozu drevnej hmoty z predaja dreva na pni**

1. Pri predaji dreva na pni sa kupujúci zaväzuje a predávajúci si vyhradzuje právo, aby drevo bolo najneskôr pred jeho odvozom z OM označené čitateľnými ciachami, ktoré vopred zaregistroval orgán štátnej správy lesného hospodárstva a boli k nemu vystavené doklady o pôvode dreva.

2. Kupujúci je povinný označiť vyťažené drevo vlastnou ciachou, ktorú mu pridelil OŠS a vypisovať dodacie listy – doklad o pôvode dreva na vlastné náklady, v zmysle vyhlášky č. 176/ 2011 Z.z., ktorou sa mení a dopĺňa vyhláška č.232/2006 Z.z. o vyznačovaní a evidencii ťažby dreva a v zmysle podmienok dohodnutých v uzavretej kúpnej zmluve. Pri vystavovaní dokladov o pôvode dreva uvádzať v kolónke: obhospodarovateľ lesa alebo nákupca dreva - názov a adresu kupujúceho podľa tejto kúpnej zmluvy. V prípade, že kupujúci nie je držiteľom ciachy, je potrebné, aby drevná hmota bola označená ciachou predávajúceho. V tomto prípade doklad o pôvode dreva vystavuje predávajúci kupujúcemu. Náležitosti sú totožné ako v prípade predaja dreva na lokalite OM.

3. Odvoz dreva sa bude vykonávať len v pracovných dňoch.

4. Určený pracovník predávajúceho vykonáva kontrolu odvozu dreva v zmysle vyhlášky č. 176/2011 Z.z., ktorou sa mení a dopĺňa vyhláška č. 232/2006 Z.z. o vyznačovaní a evidencii ťažby dreva a v zmysle podmienok dohodnutých v tejto kúpnej zmluve.

5. Pracovníci uvedení v bode 4. tohto článku vykonávajú kontrolu:

* + objemu dreva podľa sortimentov v m3 resp. prm x príslušný koeficient = m3,
  + číslo ciachy (ciacha kupujúceho)
  + dátum a čas odvozu,
  + identifikáciu odberateľa
  + identifikácia prepravcu, typ, EČV, splnomocnenie vodiča na prepravu,
  + podpis a pečiatku odberateľa.

6. Po ukončení kontroly potvrdí poverený pracovník Správy správnosť údajov na dodacom liste – doklade o pôvode dreva nasledovným spôsobom:

* + doplní dátum, čas a podpíše sa ako osoba potvrdzujúca správnosť údajov na doklade o pôvode dreva
  + číslo ciachy (ciacha kupujúceho)

7. Čitateľná kópia slúži ako podklad ku fakturácii a druhotnej kontrole (spätnej kontrole) odvozu dreva a evidencie do WebLESu. Túto si kupujúci ponechá a odovzdá ju najneskôr na konci zúčtovacieho obdobia na Správe.

6. Kupujúci poskytne predávajúcemu podklady potrebné pre kontrolu pri odvoze dreva (EČV, typ auta, meno vodiča), splnomocnenie pre svojich pracovníkov k preberaniu dreva, splnomocnenia pre vodičov určených na odvoz dreva.

7. Predávajúci má právo kontrolovať odvážané drevo na každom odvoznom prostriedku, tzn. objem, označenie a doklad o pôvode dreva, ktorý po kontrole označí predpísaným spôsobom. Kupujúci zároveň poskytne predávajúcemu čitateľnú kópiu dokladu o pôvode dreva zo všetkého odvážaného dreva (z každého nákladu) z dôvodu zápisu do WebLESu a ako podklad pre fakturáciu. Zároveň si predávajúci vyhradzuje právo monitorovať odvoz dreva elektronickými zariadeniami.

8. Kupujúci bude akceptovať kontrolu odvozu zo strany predávajúceho na určených kontrolných miestach výjazdu a pri nakládke dreva v územnej pôsobnosti Správy Národného parku Malá Fatra.

9. Po prebratí a ukončení prác (Záznam o odovzdaní a prevzatí pracoviska/preberací protokol), bude umožnené kupujúcemu prípadnú zostávajúcu drevnú hmotu z OM obchodného celku odviezť najneskôr do 2 týždňov po podpísaní prevzatia pracoviska/preberacieho protokolu zodpovedným pracovníkom v technologickom protokole, a to len so súhlasom zodpovednej osoby z Odboru ekonomiky Správy NP MF. Ak tak kupujúci nevykoná, je povinný uhradiť zmluvnú pokutu podľa čl. VI, ods. 1 bod 1.2 vo výške 660 €. Zároveň berie na vedomie, že neodvezená drevná hmota ostáva vo vlastníctve predávajúceho.

10. Kupujúci dáva súhlas na zverejnenie odvezenej drevnej hmoty na portáli Drevoportál.

**IX.**

**Iné dohodnuté podmienky**

1. Predávajúci prehlasuje dodržanie platobnej podmienky za podstatnú náležitosť zmluvy. V prípade jej nedodržania zo strany kupujúceho má predávajúci právo pozastaviť dodávky a záväzok predávajúceho dodať tovar zaniká.
2. V prípade objektívnych príčin ovplyvňujúcich nedodržanie termínu t.j. nepriaznivé počasie v trvaní súvisle minimálne 1 týždeň alebo prekážky zo strany predávajúceho, je možnosť rokovať o predĺžení termínu na plnenie predmetu zmluvy.
3. Kupujúci sa zaväzuje vykonať všetky práce na svoje náklady a nebezpečenstvo, zodpovedá za prípadné škody na zdraví a majetku fyzických a právnických osôb, ktoré môžu vzniknúť pri realizácii predmetu zmluvy. V zmysle úplného znenia zákona NR SR o bezpečnosti a ochrane zdravia pri práci a o zmene a doplnení niektorých zákonov č. 124/2006 Z. z., § 6 ods. 6 je kupujúci povinný starať sa o bezpečnosť a ochranu zdravia u všetkých osôb, ktoré sú s jeho vedomím v priestoroch obchodného celku.
4. Kupujúci svojím podpisom potvrdzuje, že pri uzatváraní zmluvy dostal potrebné informácie a pokyny na zaistenie bezpečnosti a ochrany zdravia pri práci platné pre priestory predávajúceho, bol oboznámený so zásadami bezpečnej práce, so zásadami ochrany zdravia pri práci a zásadami bezpečného správania sa na pracovisku predávajúceho, bezpečnostnými pracovnými postupmi, vyskytujúcimi sa predvídateľnými nebezpečenstvami, ich účinkami na zdravie a ochranou proti nim, o opatreniach a o postupe v prípade poškodenia zdravia vrátane poskytnutia prvej pomoci, ako aj v prípade záchranných prác a evakuácie, že im porozumel a bude sa nimi riadiť a dodržiavať ich.
5. V prípade, ak kupujúci vykonáva predmet zmluvy na lesných pozemkoch, na ktorých hospodárenie spĺňa kritéria certifikátu FSC alebo PEFC, bude sa riadiť príslušnými usmerneniami predávajúceho.
6. Dodržiavanie bezpečnostných a požiarnych predpisov na pracoviskách predávajúceho sa vzťahuje aj na subdodávateľov kupujúceho.
7. Predávajúci upozorní prostredníctvom zodpovednej osoby na prítomnosť inžinierskych sietí alebo iných zariadení, ktoré sa nachádzajú v oblasti predmetu zmluvy. Pred začatím prác v jednotlivých porastoch je kupujúci povinný sa oboznámiť na Správe o trase a druhu inžinierskych sietí a ostatných diaľkových, ale i miestnych zariadení. Práce v celom ťažbovo – výrobnom procese musia byť vedené tak, aby žiadna z týchto sietí nebola poškodená. Akékoľvek poškodenie, alebo zásah je nutné hlásiť riaditeľovi Správy Národného parku Malá Fatra. Náprava škody kupujúcim je možná až po vyjadrení stanoviska vlastníka resp. užívateľa sietí alebo zariadení.
8. Predávajúci poveruje trvalým kontrolným dozorom za Správu Národného parku Malá Fatra Ing. Ivana Thurského a ním poverených zamestnancov. Za kupujúceho je poverený pre zastupovanievšetkých úkonov a zabezpečenie všetkých prác obsahujúcich kúpu dreva na pni...........................**,** ktorý bude pravidelne konzultovať prípadné problémy a nedostatkyso zodpovedným zamestnancom a ním poverenými zamestnancami. Súčasťou poverenia zo strany kupujúceho je aj oficiálne e-mailová adresa povereného pracovníka.
9. Prevzatie pracovísk po ukončení dohodnutej činnosti vykoná a za ich stav v plnej miere zodpovedá príslušný zodpovedný pracovník, ktorý potvrdí prevzatie pracoviska v technologickom protokole.
10. Kupujúci sa podpisom tejto zmluvy zaväzuje k dodržiavaniu príslušných ustanovení zákona č. 326/2005 Z. z. o lesoch v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, ktorých plnenie je povinný pri realizácií zmluvy zabezpečiť.
11. Predávajúci je oprávnený pri nedodržaní podmienok uvedených v tejto zmluve zastaviť plnenie predmetu tejto zmluvy. Plnenie je možné obnoviť po vyriešení nedostatkov, ktoré zapríčinili zastavenie plnenia.
12. Zmeny podmienok zmluvne dohodnutých možno upraviť po dohode strán dodatkom výhradne písomnou formou.
13. Zmluvné strany sa dohodli, že akákoľvek korešpondencia (oznámenia, výzvy, upovedomenia atď.) podľa tejto zmluvy sa bude uskutočňovať len v písomnej alebo e-mailovej forme a že aj preukázateľné odopretie prevzatia, resp. neprevzatie akejkoľvek písomnosti jednej zo zmluvných strán určenej druhej zmluvnej strane má účinky doručenia takejto písomnosti.
14. V prípade nezahájenia prác do 14 pracovných dní odo dňa účinnosti tejto zmluvy zo strany kupujúceho, predávajúci môže jednostranne odstúpiť od zmluvy.
15. Predaj dreva na pni bude realizovaný rovnomerne a priebežne v čase plnenia zmluvy uvedenom v článku III. bode 1.
16. V prípade neodobrania drevnej hmoty kupujúcim v čase určenom článkom III. bod 1. tejto zmluvy v potvrdenom objeme, predávajúci môže jednostranne odstúpiť od zmluvy.
17. Odstúpením od tejto zmluvy predávajúcim, na základe porušenia dohodnutých podmienok zo strany kupujúceho, vzniká predávajúcemu právo uplatniť si zmluvnú pokutu vo výške určenej v článku VI. Táto skutočnosť nevylučuje možnosť predávajúcehouplatniť si vzniknutú škodu, ktorou je spravidla strata, ktorá mu vznikla na tomto tovare realizovaním náhradného predaja. Kupujúci je povinný zaplatiť zmluvnú pokutu uplatnenú podľa tejto zmluvy predávajúcim do 5 dní od jej uplatnenia predávajúcim.

**X.**

**Záverečné ustanovenia**

1. Táto zmluva nadobúda platnosť dňom podpisu oboch zmluvných strán a účinnosť dňom nasledujúcim po dni jej zverejnenia podľa zákona č. 382/2011 Z. z., ktorým sa mení a dopĺňa zákon č. 211/2000 Z. z.
2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísaných obidvomi zmluvnými stranami.
3. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
4. Táto zmluva je vyhotovená v troch rovnopisoch, z ktorých kupujúci obdrží jeden a predávajúci dva.
5. Účastníci zmluvy týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
6. V prípade nezaplatenia akéhokoľvek finančného záväzku kupujúceho voči predávajúcemu vzniknutého z tejto zmluvy a/alebo z iného záväzkového vzťahu, má predávajúci právo pozastaviť predaj dreva na pni po dobu omeškania kupujúceho so zaplatením peňažných pohľadávok voči predávajúcemu.
7. Neoddeliteľnou súčasťou tejto zmluvy je:

[Príloha č. 1- Všeobecne záväzné predpisy pre vykonávanie lesníckych činností v podmienkach Správy Národného parku Malá Fatra](http://www.lesytanap.sk/03-dokumenty/files/ovs2005/ovs3/priloha4-odovzdanie.pdf)

V .................. dňa ............................

.................................................. ....................................................

kupujúci predávajúci